**Douglas DC-6** je piestovým motorom poháňané dopravné lietadlo vyrábané spoločnosťou Douglas Aircraft Company v rokoch 1946 – 1958. Pôvodne bolo zamýšľané ako vojenské dopravné lietadlo (vývoj počas 2. svetovej vojny), ale potom bolo prepracované na civilné dopravné. Od roku 1952 ho používala PanAm na prelety z Európy do Ameriky.

Vznik a vývoj
-------------

V rokoch 1942 a 1944 začali vo firme Douglas plánovať povojnovú výrobu civilných lietadiel. Silnou konkurenciou im boli rýchle a pretlakovou kabínou vybavené stroje Lockheed L-049 Constellation, ktoré boli zatiaľ vyrábané v obmedzenom počte pre vojenské letectvo. Douglas sa tiež rozhodol skonštruovať dopravné lietadlo s pretlakovou kabínou s ešte väčšou kapacitou. Najväčšou motiváciou vývoja bol záujem spoločnosti United Air Lines, ktorá v septembri 1944 objednala 20 strojov, napriek tomu, že nevidela viac než hlavné výkresy. 

Douglas sa plne venoval konštrukcii a stavbe nového stroja až v čase keď sa znížil nápor na vojnovú výrobu. Spočiatku vyvíjal svoj DC-6 pod vojenským označením **XC-112A**. Konštrukcia mohla pokračovať rýchlym tempom, pretože celý nosný systém, bol po miernom vystužení, prevzatý z lietadla C-54. Bol postavený nový trup, s dlhšou a priestrannejšou pretlakovou kabínou a aj pretlakovým kokpitom pre posádku. 

Základný počet cestujúcich na dlhých trasách bol 52, na kratších mohol niesť až 68 osôb. Motory boli Pratt&Whitney R-2800 Double Wasp CA-15, s výkonom 1 543 kW, ktoré poháňali vrtule s reverznou polohou pre skrátenie pristátia. Významnou novinkou boli účinné dvojštrbinové vztlakové klapky na krídlach.

Použitie
--------

Prvý stroj DC-6 vzlietol ešte s vojenským označením XC-112A dňa 15. 2. 1946 a od júla 1946 začali dodávky civilným zákazníkom. Dodaných bolo celkom 175 ks a ako prvé ich nasadili United Air Lines v apríli 1947. DC-6 boli rovnocennými súpermi lietadiel L-049 Constellation, a ich príchod na americké kontinentálne a transatlantické trasy vyvolal prudký konkurenčný boj medzi výrobcami lietadiel a ich používateľmi. 

Lockheed Constellation letel medzi New Yorkom a Los Angeles 11 hodín s jedným medzipristátim a DC-6 mal rovnaké parametre. U oboch strojov však nastala kríza; DC-6 dostal zákaz lietania od novembra 1947 do marca 1948 po sérii nehôd, pri ktorých zahynulo 143 ľudí. Po odstránení závad sa ale doprava obnovila, no medzitým Lockheed vyrábal zdokonalené modely **L-649** a **L-749**. Firma Douglas odpovedala novými modifikáciami DC-6, ktorými boli **DC-6A Liftmaster**, určený pre nákladnú dopravu s trupom dlhším o 1,5 m. Kabína s objemom 151,5 m³ mohla odviezť až 13 ton nákladu. 

DC-6B
Najprv ho nasadila spoločnosť Slick Airways v apríli 1951 a neskôr nasledovali ďalšie spoločnosti. Najväčší úspech však priniesla firme Douglas verzia **DC-6B**, z januára 1951, ktorá je považovaná za najekonomickejšie z amerických dopravných lietadiel s piestovými motormi. V roku 1958 tvorili prevádzkové náklady DC-6B len 0,83 centu na cestujúceho a kilometer, zatiaľ čo Constallation vykazoval náklady 1,08 centu a modernejšie piestové typy mali ešte vyššie prevádzkové náklady. 

DC-6B mal veľmi úsporné motory R-2800 CB-17 s výkonom 1 837 kW, ktoré používali palivo s oktánovým číslom 115 až 130, s dobou medzi jednotlivými revíziami až 3 000 hodín. Trup bol pretiahnutý na 32,2 m. Bol v ňom vytvorený priestor pre 54 osôb pri letoch nad Atlantikom, 64 pri kontinentálnych letoch a od roku 1952 pre 82 cestujúcich v turistickej triede pri letoch cez Atlantik. Maximálny počet cestujúcich bol 92. 

United Air Lines zaviedli svoje prvé DC-6B v apríli 1951 a potom už rýchlo nasledovali ďalšie letecké spoločnosti. Douglas ich vyrábal až do roku 1958 a celkom bolo postavených 286 ks. Ďalších 77 ks bolo vo verzii DC-6A, z ktorých bola väčšina prestavaná na **DC-6C**, pre zmiešanú prepravu osôb a nákladu.

Verzie
------

Dvojica DC-6 patriacich americkému Meteorologickému ústavu
* XC-112
* DC-6
* DC-6A
* DC-6B
* DC-6C
* VC-118
* C-118A
* VC-118A
* C-118B
* VC-118B
* R6D-1
* R6D-1Z

Civilní používatelia
--------------------

DC-6 za letu
Brazília Brazília
* Lóide Aéreo Nacional
* Panair do Brasil
* Real Transportes Aéreos
* Varig

 **Grécko**
* Olympic Airways

 **Namíbia**
* Namibia Commercial Aviation NCA

 **Holandsko**
* KLM

Nový Zéland Nový Zéland
* TEAL

Spojené kráľovstvo Veľká Británia
* Air Atlantique, dnes West Atlantic; bývalý nákladný prepravca so sídlom v Coventry, Anglicko

USA USA
* Everts Air Fuel
* Everts Air Cargo

Technické údaje
---------------

Douglas DC-6B
* **Posádka** – 3 (kapitán, kopilot, navigátor, počet stewardov podľa kapacity)
* **Kapacita** – 54 až 102 pasažierov
* **Dĺžka** – 32,18 m
* **Rozpätie krídel** – 35,81 m
* **Výška** – 8,66
* **Plocha krídel** – 135,9 m²
* **Prázdna hmotnosť** – 25 110 kg
* **Max. vzletová hmotnosť** – 48 500 kg
* **Motory** – 4× Pratt & Whitney R-2800-CB-17 s výkonom 2 500 hp (1 700 kW)
* **Priemerná rýchlosť** – 274 kn (315 mph, 507 km/h)
* **Dolet** – 2 610 nmi (3 010 mi, 4 840 km)
* **Dostup** – 25 000 ft (7 600 m)
* **Rýchlosť stúpania** – 1 070 ft/min (5,44 m/s)

Zdroje
------

* Václav Němeček, Atlas Letadel, svazek 2, Nakladatelství dopravy a spojú, Praha, 1980

Iné projekty
------------

Commons
* Spolupracuj na Commons Commons ponúka multimediálne súbory na tému **Douglas DC-6**


|  |  |
| --- | --- |
| Portal | Portál letectvo |

| * z
* d
* u
Vojenské lietadlá Douglas |
| --- |
| Stíhacie | 
* XP-48
* P-70
* F-6
* F-10

 |
| Námorné stíhacie | 
* XFD
* F3D
* F4D
* F5D
* XF6D

 |
| Útočné | 
* XA-2
* A-20
* A-24
* A-26
* A-1
* A-3
* A-4/A-4AR/A-4SU

 |
| Námorné útočné | 
* DT
* T2D
* XT3D
* BT
* TBD
* SBD
* XBTD
* XTB2D
* AD
* XA2D
* A3D
* A4D

 |
| Bombardovacie | 
* YB-7
* YB-11
* B-18
* XB-19
* XB-22
* B-23
* B-26
* XB-31
* XB-42
* XB-43
* B-66

 |
| Prieskumné | 
* O-2
* OD
* O2D
* O-31
* O-35
* O-38
* O-43
* YO-44
* O-46
* YOA-5
* PD
* P2D
* P3D

 |
| Transportné | 
* C-1
* C-21
* C-39
* C-47
* C-53
* C-54
* C-58
* UC-67
* C-74
* C-110
* C-118
* C-124
* C-133
* C-24
* XCG-17

 |
| Námorné transportné | 
* RD
* R2D
* R3D
* R4D
* R5D
* JD
* R6D

 |
| Experimentálne | 
* DWC
* D-558-1
* D-558-2
* X-3

 |